open-index/open-wikipedia-markdown huggingface dataset:
Making Enemies Is Good

**Making Enemies Is Good** on ruotsalaisyhtye Backyard Babiesin kolmas virallinen studioalbumi. Se julkaistiin vuonna 2001. Kappaleessa ”I Love To Roll” laulaa ruotsalainen pop-tähti Leila K. 

*Making Enemies Is Good* (2001) toi yhtyeelle sen toisen Grammis-palkinnon. Albumilla on cover-versio The Dogs D’Amourin kappaleesta ”Painkiller”. 

## Kappaleet
# I Love to Roll
# Payback
# Brand New Hate (Backyard Babies, Ginger)
# Colours
# Star War
# The Clash (Backyard Babies, Thomander, Wikström)
# My Demonic Side
# The Kids Are Right
# Ex-Files
# Heaven 2.9
# Too Tough to Make Some Friends
# Painkiller (Tyla)
# Bigger W/A Trigger
Hadoram Shirihai

**Hadoram Shirihai** (1962 Israel) on israelilainen lintutieteilijä.

Shirihai varttui Jerusalemissa. 13-vuotiaana hän ihastui lintuihin ja vietti paljon aikaa tarkkailemalla kahlaajien käyttäytymistä, petolintujen pesimäbiologiaa ja osallistumalla muuttolintututkimuksiin. 1980- ja 90-luvuilla Shirihai asui Eilatissa Punaisenmeren rannikolla, ja perusti sinne kansainvälisen lintujentarkkailukeskuksen (International Birdwatching Center), jonka johtajana hän toimi. Shirihai kunnostautui löytämällä useita uusia lintulajeja läntiselle palearktiselle alueelle, samoin tietysti uusia Israelin linnustoon. Hän toimi lintumatkojen oppaana Negevin autiomaassa, jossa hän tutustutti matkailijat paikallisiin harvinaisuuksiin aavikkopöllöön (*Strix butleri*) ja nubiankehrääjään (*Caprimulgus nubicus*) ja moniin muihinkin alueen harvinaisuuksiin.

Shirihai on kirjoittanut lukuisia lintujen määritysartikkeleita, joita on julkaistu muun muassa British Birdsissä. Yhdessä David Christien kanssa hän kirjoitti *The Macmillan Birder's Guide to European and Middle Eastern birds*. Hänen pääteoksensa on *The Birds of Israel*.

1990-luvun puolivälissä Shirihai ryhtyi tutkimaan valtamerien linnustoa ja nisäkkäitä, erityisesti eteläisen pallonpuoliskon. Näiden tutkimusten tuloksena hän julkaisi teoksen *The Complete Guide to Antarctic Wildlife*.

Shirihai on yksi niistä harvoista, joka on vieraillut lähes kaikilla Antarktista ympäröivillä saarilla ja albatrossiyhdyskunnissa, joissa hän on erikoistunut tutkimaan lajien höyhenpukujen vaihtelua ja lajinmääritystä.

## Teokset
* Shirihai, H. (1996) The birds of Israel. Academic Press, Lontoo.
* Shirihai, H., Christie, D. A. & Harris, A. (1996) The Macmillan birder’s guide to European and Middle Eastern birds. Macmillan, Lontoo.
* Shirihai, H., Yosef, R., Alon, D. & Kirwan, G. (2000) Raptor migration in Israel and the Middle East. A summary of 30 years of field research. IBRCE, IOC, SPNI, Eilat.
* Shirihai, H., Smith, J., Kirwan, G. & Alon, D. (2000) A guide to the birding hot spots of Israel. Israel Ornithological Center, SPNI, Tel Aviv.
* Shirihai, H., Gargallo, G. & Helbig, A. J. (Ill. by A. Harris & D. Cottridge) (2001) Sylvia Warblers. A. & C. Black, Lontoo.
* Shirihai, H. (kuvitus B. Jarrett) (2002) A complete guide to Antarctic wildlife: the birds and marine mammals of the Antarctic continent and the Southern Ocean. Princeton University Press.
* Shirihai, H. (Ill. by B. Jarrett) (2006) Whales, dolphins and seals. A field guide to the marine mammals of the world. A. & C. Black, Lontoo.
Corsair International

**Corsair International** on toiseksi suurin ranskalainen lentoyhtiö Air Francen jälkeen. Yhtiö perustettiin vuonna 1981 nimellä Corse Air International.

## Kohteet

Corsair International operoi suurimman osan lennoista Orlyn lentokentältä Pariisista. Myös joitain lentoja operoidaan Ranskan muista tunnetuista kaupungeista, kuten Lyon, Marseille ja Toulouse.

## Laivasto

Laivaston keski-ikä maaliskuussa 2023 on 6,2 vuotta.

## Lähteet

## Aiheesta muualla
*Corsair international
*TUI Airlines
Pyyt

**Pyyt** (*Tetrastes*) on metsäkanojen alaheimoon kuuluva lintusuku.

## Pyihin (''Tetrastes'') kuuluvia lajeja
* Kiinanpyy (*Tetrastes sewerzowi*)
* Pyy (*Tetrastes bonasia*)

## Aiheesta muualla
* BirdLife Suomi ry: Maailman lintujen suomenkieliset nimet 2., uudistettu painos (2006) 
* ITIS: Tetrastes
Pajurohdos

**Pajurohdokset** ovat pajun kuoresta tai lehdestä valmistettuja, salisylaatteja sisältäviä luontaistuotteita tai lääkevalmisteita, joiden yleisimpiä käyttötarkoituksia ovat kuumeen hoito ja päänsäryn tai reumaattisen kivun lievitys. Rohdoksista on myös ollut apua pitkittyneiden kiputilojen ja migreenin hoidossa.

## Erityyppiset rohdokset
Pajurohdokset voidaan jaotella niiden valmistustavan ja koostumuksen mukaan kahteen eri ryhmään:

#Salicis cortex: kuivattua ja jauhettua pajunkuorta tai nuoria oksia sisältävä rohdostuote. Salisylaattien pitoisuus vaihtelee tavallisesti välillä 1–1,5&nbsp;% kuivapainosta.
#Salicis extractum: pajun lehdistä tai kuorista uutettu ja standardisoitu rohdosvalmiste, jonka salisylaattipitoisuus voi vaihdella välillä 8–12&nbsp;%.

Lisäksi pajurohdoksiksi voidaan käsittää myös luonnontuotteet, jotka sisältävät muista kasveista saatujen ainesosien lisäksi pieniä määriä pajun lehtiä, kuorta tai niistä tehtyä uutetta. Koostumuksesta riippuen pajurohdoksia voidaan markkinoida joko kasvirohdosvalmisteena tai ravintolisänä.

## Vaikutusmekanismi ja teho
Pajurohdosten vaikutusmekanismi on samantapainen kuin asetyylisalisyylihapolla; pajurohdoksen sisältämät salisylaatit pilkkoutuvat salisiiniksi ihmisen ruoansulatuskanavassa, josta salisiini imeytyy vereen. Veren mukana yhdiste kulkeutuu muualle elimistöön ja hajoaa edelleen salisyylihapoksi.

Luonnon salisylaatit ovat synteettistä johdannaistaan, asetyylisalisyylihappoa tehokkaampia kivunlievittäjiä. Teho saattaa perustua rohdosten sisältämiin muihin kasviperäisiin yhdisteisiin, kuten flavonoideihin. Synteettisiin johdannaisiin verrattuna pajurohdosten etuna on myös niiden vatsaystävällisyys.

## Pajurohdosten historiaa
Kiinalainen, egyptiläinen, kreikkalainen, intialainen ja roomalainen kansanlääketiede on tuntenut pajunkuoren käytön särkyyn ja kuumeeseen jo tuhansia vuosia; pajurohdosten valmistukseen ja käyttöön opasti mm. Egyptissä 1500 eaa. kirjoitettu ote Ebersin papyruksesta. Pajurohdosten nykyisen käytön keksijänä pidetään pastori Edmund Stonea, joka keksi kokeilla pajua malarian hoitoon 1750-luvun Englannissa. Rohdoksissa tehoaineena toimivan salisiinin eristäminen pajun kuoresta vuonna 1829 aloitti kehitystyön, joka johti ehkä maailman eniten käytetyn lääkkeen, Aspirinin, syntyyn.

## Katso myös
*Salisylaattipaju

## Lähteet
People Like People Like People Like Us

__NOTOC__
**People Like People Like People Like Us** on Backyard Babiesin viides studioalbumi, joka julkaistiin 21. huhtikuuta 2006. Albumin on tuottanut Nicke Andersson (The Hellacopters). Albumilta on tehty kolme musiikkivideota, kappaleista "The Mess Age (How Could I Be So Wrong)", "Dysfunctional Professional" ja "Roads".

Albumi nousi Suomen virallisen listan sijalle 22.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Nicke Borg – laulu, kitara
* Dregen – kitara, laulu
* Johan Blomqvist – bassokitara
* Peder Carlsson – rummut
* Nicke Andersson – tuottaja, taustalaulu, lyömäsoittimet, soolokitara (kappale "Roads")

## Arvostelut
* AllMusic: *suopea*
* PiercingMetal: 

## Lähteet

## Aiheesta muualla
* ''People Like People Like People Like Us'' discogs.com -sivustolla
Anne Seppälä

**Anne Seppälä** (s. 19. toukokuuta 1939 Tampere) on suomalainen kirjailija. Hän on kirjoittanut idylliseen maalaiskylään sijoittuvan *Katajamäki*-viihderomaanisarjan kirjailijanimellä **Anneli Kivelä**. Omalla nimellään Seppälä on kirjoittanut muun muassa nuorille suunnatun *Koirakaverit*-sarjan.

Seppälä opiskeli Tampereen yliopistossa tiedotusoppia ja kirjallisuutta. Työurallaan hän toimi pitkään kustannustoimittajana. Seppälä on työskennellyt myös toimittajana Vaasa-lehdessä ja Hämeen Sanomissa.

Seppälä on eläkkeellä ja asuu Hattulassa.

## Teokset
;Nimellä Anneli Kivelä
* 
* 
* 
* 
* 
* 
* 
* 
* 
* 
* 
* *Katajamäellä kaikki hyvin.* Hämeenlinna: Karisto, 2017. .
**Kasvukipuja Katajamäellä.* Hämeenlinna: Karisto, 2018*.*  .
**Tasaista tahtia Katajamäellä.* Hämeenlinna: Karisto, 2019. .
**Arkea ja juhlaa Katajamäellä.* Hämeenlinna: Karisto, 2020. .
**Katajamäki kukoistaa.* Hämeenlinna: Karisto, 2022. . 

;Nimellä Anne Seppälä
* 
* 
* 
* 
* 

## Lähteet
Stockholm Syndrome

**Stockholm Syndrome** on ruotsalaisyhtye Backyard Babiesin vuonna 2003 julkaistu neljäs virallinen studioalbumi.

Kappale ”Minus Celcius” julkaistiin singlenä, ja se nousi Suomen virallisen listan sijalle 16.

## Kappaleet
#Everybody Ready?!
#Earn the Crown
#A Song for the Outcast
#Minus Celsius
#Pigs for Swine
#One Sound
#Say When
#Year by Year
#Friends (säv. Nicke Borg, Monroe, Jones, Tyla, Joey Ramone, Persson, Clarke)
#Be Myself and I
#You Tell Me You Love Me You Lie

### Bonuskappaleet
* Big Bad Wolf
* Shut the Fuck Up

## Arvostelut
* Desibeli.net: 
* Imperiumi.net: 
* Metal Rules: 
* Soundi: 

## Lähteet

## Aiheesta muualla
*
Kiyoshi Hikawa

**Kiyoshi Hikawa** (; s. 6. syyskuuta 1977 Fukuoka) on japanilainen laulaja. Hän on ansiokkaasti pitänyt enkaa suosiossa nuoremmankin yleisön keskuudessa. Hän on esiintynyt myös kansainvälisesti. Ensimmäiset levytyksensä hän julkaisi vuonna 2000.

## Albumit

* Enka Meikyoku Collection Ōi Okkake Otojirō: Seishunhen (2001)
* Enka Meikyoku Collection 2: Kiyoshi no Zundoko Bushi (2002)
* Ginga: Hoshizora no Akiko (2002)
* Enka Meikyoku Collection 3: Hakkun no Shiro (2003)
* Otokogi (2003)
* Enka Meikyoku Collection 4 Banba no Chūtarō (2004)
* Enka Meikyoku Collection 5 Hatsukoi Ressha (2005)
* Enka Jūniban Shōbu!: Omokoge no Miyako (2005)
* Enka Meikyoku Collection 6: Ikken (2006)
* Enka Meikyoku Collection 7: Abayo, Kiyoshi no Sōran Bushi (2007)
* Enka Meikyoku Collection 8: Genkai Funauta (2008)
* Enka Meikyoku Collection 9: Aishū no Mizuumi (2008)
* Enka Meikyoku Collection 10: Rōkyōku Ichidai (2009)

* Enka Meikyoku Collection 11: Tokimeki no Rumba (2009)
* Enka Meikyoku Collection 12: Shamisen Tabigarasu (2010)
* Enka Meikyoku Collection 13: Niji-iro no Bayon (2010)
* Enka Meikyoku Collection 14: Ano ko to Nogiku to Watashi Bune (2011)
* Enka Meikyoku Collection 15: Jōnetsu no Mariachi (2011)
* Enka Meikyoku Collection 16: Sakura (2012)
* Enka Meikyoku Collection 17: Saigo to Kimeta Hito Dakara (2012)
* Enka Meikyoku Collection 18: Shigure no Minato (2013)
* Enka Meikyoku Collection 19: Manten no Hitomi (2013)
* Hikawa Kiyoshi Shōwa no Enka Meikyokushū (2014)
* Enka Meikyoku Collection 20: Choi to Kimagure Wataridori (2014)
* Shin Enka Meikyoku Collection: Sasurai Bojō (2015)

* Shin Enka Meikyoku Collection 2: Itoshi no Te Quiero/Otokobana (2015)
* Shin Enka Meikyoku Collection 3: Miren Gokoro (2016)
* Shin Enka Meikyoku Collection 4: Kiyoshi no Nippon Zenkoku Utano Wataridori (2016)
* Shin Enka Meikyoku Collection 5: Otoko no Zekka (2017)
* Shin Enka Meikyoku Collection 6: Aoshi (2017)
* Shin Enka Meikyoku Collection 7: Shōbu no Hanamichi (2018)
* Shin Enka Meikyoku Collection 8: Fuyu no Pegasus Shōbu no Hanamichi: Orchestra (2018)
* Shin Enka Meikyoku Collection 9: Daijōbu/Mogami no Sendō (2019)
* Shin Enka Meikyoku Collection 10: Ryūshō Hōbu (2019)
* Papillon -Bohemian Rhapsody- (2020)

## Aiheesta muualla
* Kiyoshi Hikawa levy-yhtiönsä Columbia Music Entertainmentin sivuilla
Marunakanat

**Marunakanat** (*Centrocercus*) on metsäkanojen alaheimoon kuuluva lintusuku.

## Marunakanoihin (''Centrocercus'') kuuluvia lajeja
* Marunakana (*Centrocercus urophasianus*)
* Pikkumarunakana (*Centrocercus minimus*)

## Aiheesta muualla
* BirdLife Suomi ry: Maailman lintujen suomenkieliset nimet 2., uudistettu painos (2006) 
* ITIS: Centrocercus
Peter Colston

**Peter R. Colston** (1935) on englantilainen lintutieteilijä.

Colston toimi vanhempana kuraattorina British Museumissa eläkkeelle jäämiseensä saakka 1995. Hän liittyi museon henkilökuntaan vuonna 1961. Colston suoritti keräilymatkoja Andalusiaan, Australiaan ja Afrikkaan. Hän erikoistui Afrikan lintuihin julkaisten kuvauksen neljästä uudesta lintulajista, muun muassa tulearantetrakasta (*Xanthomixis apperti*). Vuosien 1989 ja 1995 välillä Colston matkusti yksityisesti Kiinaan Per Alströmin ja Urban Olssonin kanssa. He löysivät ja kuvailivat kolme aikaisemmin kuvailematonta uunilintulajia (*Phylloscopus*).

## Teoksia
* *A Field Guide to the Rare Birds of Britain & Europe* (yhdessä Ian Lewingtonin ja Per Alströmin kanssa). HarperCollins, Lontoo, 1991.
* *A Field Guide to the Waders of Britain and Europe with North Africa and the Middle East* (yhdessä Philip Burtonin kanssa). Hodder General Publishing Division, 1988.
* *The birds of Mount Nimba, Liberia* (yhdessä Kai Curry-Lindahlin ja Malcolm James Coen kanssa). British Museum, 1986.
Preeriakanat

**Preeriakanat** (*Tympanuchus*) on metsäkanojen alaheimoon kuuluva lintusuku.

## Preeriakanoihin (''Tympanuchus'') kuuluvia lajeja
* Pikkupreeriakana (*Tympanuchus pallidicinctus*)
* Preeriakana (*Tympanuchus cupido*)
* Suippopyrstökana (*Tympanuchus phasianellus*)

## Aiheesta muualla
* BirdLife Suomi ry: Maailman lintujen suomenkieliset nimet 2., uudistettu painos (2006) 
* ITIS: Tympanuchus
Espoon Sähkö

**Espoon Sähkö** oli Espoon kaupungin omistama energiayhtiö, jonka kaupunki myi useassa eri vaiheessa. 

## Myynti
Ensimmäisessä vaiheessa yhtiön pääosakkuus, 60 prosenttia äänivallasta myytiin E.ON-yhtiölle, ja viimein vähemmistöosakkuus vuonna 2006 lähes pakkotilanteessa Fortumille.

Espoo myi viimeisen kolmanneksen omistamastaan sähköyhtiöstä Fortumille tammikuussa 2006. Fortum maksoi 68 euroa per osake. Myyntivarat sijoitettiin rahastoon vuonna 2006. Tuotto-odotus oli 5–6&nbsp;% eli noin 20 miljoonaa euroa vuodessa. Espoon Sähkön myyntiä arvosteltiin ankarasti.

## Salkunhoito
Myyntivarat sijoitettiin rahastoon vuonna 2006. Tuotto-odotus oli 5–6&nbsp;% eli noin 20 miljoonaa euroa vuodessa. Kaupunginjohtaja Marketta Kokkonen arvioi kaupan jälkeen 365 miljoonan euron rahaston kasvavan 560–610 miljoonaan euroon vuoteen 2015 mennessä. Espoo kilpailutti salkunhoidon 44 omaisuudenhoitoyhtiön kesken. Kolme salkkua annettiin suomalaiselle yhtiölle ja kolme ulkomaiselle yhtiölle, jokaiselle 60 miljoonaa. Kukin salkunhoitaja sai 0,5&nbsp;% pääoman arvosta eli vajaa kaksi miljoonaa euroa. Vuonna 2007 paras tuotto tuli kaupungin itse sijoittamista varoista ja vain kolme salkunhoitajaa pääsi plussan puolelle.

Myynnistä saatujen varojen sijoitustuotto on laskenut miinusmerkkiseksi. Marketta Kokkonen lausui Espoon Sähkön myynnistä lokakuussa 2006: ”365 miljoonan euron on säilyttävä myös jälkipolville. Siksi olemme valinneet maailman parhaat salkunhoitajat.” Espoon Sähkön myyntisalkku tuotti vuonna 2007 0,13&nbsp;%. 1.1.2008.–30.6.2008 Espoon Sähkön myyntisalkku tuotti tappiota viisi prosenttia. 

Espoossa salkunhoitajia valvoo kaupungin kehitysjohtaja. Hän ei kuitenkaan ota kokonaisvastuuta koko rahasumman riskistä ja hajautuksesta. Kokonaisvastuuta ei toimittaja Marko Junkkarin mukaan näytä ottavan Espoossa kukaan. Salkunhoitajasta aiheutuva riskiä on vähennetty palkkaamalla kuusi salkunhoitajaa. Heille allokaatio on sovittu. Esimerkiksi eläkeyhtiöiden käyttämän koko rahamassan allokaatiopäätökset (jako omaisuusluokkiin) jätetään kuitenkin Espoossa tekemättä.

Vuonna 2021 rahaston arvo oli reilut 722 miljoonaa euroa.

## Lähteet

## Aiheesta muualla
*Erävuori, Jukka: *Energiavirtoja. Espoon Sähkö Oy 75 vuotta.* Espoo 1992. 
* Fortum Espoo Oyj Pörssitiedon netissä
* Espoon Perinneseuran nettisivut
Mira Keränen

**Mira Keränen** (s. 14. joulukuuta 1986 Turku) on suomalainen kilpa-aerobikkaaja. 

Keränen on harrastanut aerobicia vuodesta 2000 ja osallistui kilpailuihin ensimmäisen kerran vuonna 2001. Aiemmin hän harrasti rytmistä voimistelua. Hän kilpaili aluksi FISAF-liiton säännöillä käydyissä kilpailuissa ja voitti 14–16-vuotiaiden Suomen-mestaruuden vuosina 2001 ja 2002 sekä 17–19-vuotiaiden SVoLin mestaruuden vuonna 2004. Keräsen ensimmäiset kansainväliset arvokilpailut yksilösarjassa olivat FISAFin vuoden 2004 Euroopan-mestaruuskilpailut, joissa hän sijoittui kahdeksanneksi. Ryhmäsarjassa hän kilpaili seuransa Turun Urheiluliiton Team Spirit -joukkueessa ja oli voittamassa ryhmäsarjan Euroopan-mestaruutta vuonna 2003, maailmanmestaruutta 2004, MM-pronssia 2003 ja Suomen-mestaruutta 2003 ja 2004.

Yksilösarjassa Keränen voitti kilpa-aerobicin Suomen-mestaruuden neljästi, vuosina 2007, 2008, 2009 ja 2010. Huhtikuussa 2008 pidetyissä SM-kilpailuissa hän sai 20 yhteispistettä, taiteellisuudesta 8,6 pistettä, tekniikasta 8,15 pistettä ja vaikeudesta 3,25 pistettä, kun toiseksi sijoittunut Saija Saarinen sai 19,3 pistettä. Keränen ylitti noissa kilpailuissa 20:n pisteen rajan ensimmäisen kerran urallaan. Vuonna 2005 hän voitti SM-hopeaa ja vuonna 2006 SM-pronssia. 

Keränen kilpaili Kansainvälisen voimisteluliiton FIGin järjestämissä Euroopan-mestaruuskilpailuissa vuosina 2007 ja 2009 sekä maailmanmestaruuskilpailuissa vuosina 2008 ja 2010. EM-kilpailuissa hän oli vuonna 2007 16. ja vuonna 2009 15., MM-kilpailuissa vuonna 2008 22. ja vuonna 2010 28. Hänen oli tarkoitus osallistua myös vuoden 2005 EM-kilpailuihin, mutta nivelsidevamma, jonka hän sai kymmenen päivää ennen kilpailujen alkua, esti kilpailumatkan. Sama vamma esti osallistumisen myös seuraavan vuoden MM-kilpailuihin. 
  
Keräsen valmentajina toimivat Päivi Granholm, Hanna Kiviharju ja Pertti Sahlberg. Juniorivuosina häntä valmensi Anna-Maria Tamminen. Keräsen managerina toimi suomalainen yritys nimeltä SportElite.

Keränen ilmoitti lokakuussa 2011 päättävänsä kilpaurheilu-uransa. 

Keränen kirjoitti ylioppilaaksi Turun Suomalaisen Yhteiskoulun lukiosta vuonna 2006, minkä jälkeen hän on opiskellut valtio-oppia Turun yliopistossa. Armeijan Keränen suoritti vuonna 2013 Suomen kansainvälisissä valmiusjoukoissa Säkylässä ja on sotilasarvoltaan alikersantti.
 
## Lähteet
*Mira Keräsen verkkosivut (Internet Archive)
*Keräsen profiili SportEliten verkkosivuilla (Internet Archive)
*Keränen Turun Urheiluliiton Aerobicfactoryn sivuilla
### Viitteet
Reiderland

**Reiderland** on Alankomaiden entinen kunta, joka sijaitsi Groningenin provinssissa. Asukkaita kunnassa oli 6&nbsp;979 (31.12.2008) ja väestötiheys oli 71 as./km². Kunnan pinta-ala oli 156,72 neliökilometriä, josta vettä oli 58,28 km². Kunnan keskustaajama oli Beerta. Reiderlandin pormestari oli Lo van Kats.

Nykyinen Reiderlandin kunta muodostui 1. tammikuuta 1990, kun kunnat Beerta, Finsterwolde ja Nieuweschans (nyk. Bad Nieuweschans) yhdistyivät. Nykyisen nimensä kunta sai 1. heinäkuuta 1991. Vuonna 2010 Reiderland yhdistyi Scheemdan ja Winschotenin kanssa muodostaen uuden kunnan Oldambt.

Alankomaiden itäisin piste sijaitsee Reiderlandin Bad Nieuweschansissa. ()

## Asutuskeskukset

Bad Nieuweschans, Beersterhoogen, Beerta, Booneschans, Drieborg, Ekamp, Finsterwolde, Finsterwolderhamrik, Ganzedijk, Goldhoorn, Hamdijk, Hongerige Wolf, Kostverloren, Kromme-Elleboog, Nieuw-Beerta, Nieuwe Statenzijl, Oude Statenzijl, Oudedijk, Oudezijl ja Ulsda.

## Politiikka

Reiderlandin pormestarina toimi Lo van Kats. Reiderland oli yksi Alankomaiden neljästä kunnasta, joissa on kommunistikunnanvaltuutettuja (kolme muuta kuntaa olivat Heiloo, Scheemda ja Lemsterland). Reiderlandin kunnanvaltuustossa oli 13 paikkaa ja ne jakaantuvat seuraavasti:

## Lähteet

## Aiheesta muualla

* Virallinen kotisivu
Ola Toivonen

**Ola Toivonen** (s. 3. heinäkuuta 1986 Degerfors) on ruotsalainen jalkapalloilija, pelipaikaltaan hyökkäävä keskikenttäpelaaja tai hyökkääjä. Hän edustaa Ligue 1:ssä pelaavaa Toulousea.

Toivosen kasvattajaseura on Degerfors IF. Hän pelasi vuodet 2006–2008 Ruotsin pääsarjassa Allsvenskanissa; kauden 2006 Örgrytessä ja kaudet 2007–2008 Malmössä. Vuosina 2009–2013 hän pelasi Hollannissa Eredivisie-joukkue Eindhovenissa. Tammikuussa 2014 Toivonen siirtyi Rennaisiin.

Toivonen kuului Ruotsin alle 21-vuotiaitten maajoukkueryhmään. Ruotsin A-maajoukkueessa hän debytoi tammikuussa 2007 Venezuelaa vastaan.

Toivosen Yrjö-isä syntyi Riihimäellä Suomessa, mutta muutti Ruotsiin jo lapsena. Ola Toivosesta on kuitenkin käytetty lempinimeä Finnsisu.

## Lähteet
Elitserien (miesten jääpallo)

**Elitserien** () on Ruotsin jääpallon pääsarja. Sarja käynnistyi kaudella 2007/2008, kun se korvasi Allsvenskanin korkeimpana sarjatasona. Ruotsin Jääpalloliitto järjestää Elitserienin.

## Historia
Ruotsissa pelattiin jääpallon mestaruudesta ensi kertaa vuonna 1931 nimellä 1. divisioona. Divisioona oli jaettu useisiin alueellisiin lohkoihin. Kaudella 1981/1982 perustettiin Allsvenskan, joka oli sekin aluksi jaettu kahteen maantieteelliseen lohkoon, ja lohkojen parhaat etenivät *Elitserien*-jatkosarjaan. 2000-luvun alkupuolella alkoivat suunnitelmat uuden sarjan luomisesta, ja ensimmäinen koko kauden mittaisen ja maan kattavan *Elitserien*-sarjan kausi pelattiin kaudella 2007/2008. Nykyisin nimeä Allsvenskan käytetään toiseksi korkeimmasta sarjatasosta.

## Sarjajärjestelmä

Sarjassa 14 joukkuetta pelaa kaksinkertaisen sarjan (26 ottelua). Kauden päätteeksi kuusi parasta etenee suoraan puolivälieriin ja joukkueet sijoilla 7–10 aloittavat pudostuspelit neljännesvälieristä. Sijalle 14 jäänyt joukkue putoaa suoraan Allsvenskaniin ja joukkueet sijoilla 12-13 karsivat sarjapaikastaan.

Neljännesvälierät pelataan paras kolmesta -järjestelmällä. Puolivälierät ja välierät pelataan paras viidestä -järjestelmällä.

Loppuottelu pelataan kerrasta poikki -menetelmällä.

## Joukkueet kaudella 2025-2026

*Bollnäs GoIF/BF
*Broberg/Söderhamn Bandy
*Edsbyns IF
*Frillesås
*Gripen Trollhättan BK
*Hammarby IF
*IF Boltic
*IFK Vänersborg
*IK Sirius
*Sandvikens AIK Bandy
*Vetlanda BK
*Villa Lidköping BK
*Västerås SK
*Åby/Tjureda IF

## Katso myös
*Allsvenskan
*Elitserien (dam)
*Luettelo jääpallon Ruotsin mestareista

## Lähteet

## Aiheesta muualla
* Elitserien Ruotsin jääpalloliiton sivuilla
Elitserien

**Elitserien** tai **Eliteserien** voi tarkoittaa seuraavia asioita:

* Shakin Elitserien
* Elitserien (nykyiseltä nimeltään SHL), Ruotsin jääkiekon pääsarja
* Elitserien, Ruotsin jääpallon pääsarja
* Elitserien, Ruotsin miesten käsipallon pääsarja
* Elitserien, Ruotsin naisten käsipallon pääsarja
* Elitserien, Ruotsin miesten lentopallon pääsarja
* Elitserien, Ruotsin naisten lentopallon pääsarja
* Ruotsin Superliiga, Ruotsin salibandyn miesten pääsarja, vuosina 1995–2007 nimellä Elitserien
* Ruotsin Superliiga, Ruotsin salibandyn naisten pääsarja, vuosina 1997–2012 nimellä Elitserien
* Elitserien, Ruotsin naisten jääpallon pääsarja
* Elitserien, Ruotsin baseballin korkein sarjataso
* Eliteserien, aik. *Tippeligaen*, Norjan miesten jalkapallon pääsarja
* Eliteserien, Norjan miesten jääpallon korkein sarjataso
* Eliteserien, Norjan korkein salibandyn sarjataso
* Elitserien (nykyiseltä nimeltään GET-ligaen), Norjan jääkiekon pääsarja.
Broberg/Söderhamn Bandy

**Broberg/Söderhamn Bandy**, aikaisemmin *Brobergs IF*, on Ruotsin pääsarjassa Elitserienissä pelaava jääpalloseura Söderhamnin kaupungista. Broberg on Söderhamin itäosassa sijaitseva asuntoalue. Seura on voittanut Ruotsin mestaruuden viidesti.

## Historia
Seuran toiminta alkoi vuonna 1919 epävirallisesti kaveriporukkana, joka pelasi kesäisin jalkapalloja talvisin jääpalloa, alun perin Färsjön-järven jäällä. Brobergs IF perustettiin samana vuonna. Alkuaikoina seura harjoitti jää- ja jalkapallon lisäksi mm. uintia, vesipalloa, hiihtoa, nyrkkeilyä ja mäkihyppyä. 

Vuonna 1930 seura muutti pelaamaan Faxevallen-kentälle, ja se pelasi ensimmäistä kertaa korkeimmalla sarjatasolla vuonna 1933. Seuraavana vuonna Brobergin pelaajat, Ingvar Wasberg, Erik Fryklund ja Gustav Ludvigsson esiintyivät ensi kertaa Ruotsin maajoukkueessa.

Mestaruusloppuotteluun Broberg selviytyi ensi kerran vuonna 1947, ja voitti kamppailussa Västeråsin maalein 4-2. Vielä seuraavana vuonna se saavutti mestaruushopeaa, mutta sittemmin uutta suurmenestykautta saatiin odotella 1960- ja 1970-luvuille, jolloin seura voitti neljä mestaruuskultaa ja useita himmeämpiä mitaleita.

Lokakuussa 2008 perustettiin erillinen yhtiö *Broberg/Söderhamn Bandy AB*.

## Saavutukset
**Saavutuksia Ruotsin pääsarjassa**
* **5 Ruotsin mestaruutta:** 1947, 1963, 1964, 1976, 1977
* **5 hopeaa:** 1948, 1965, 1966, 1969, 1979
**Kansainvälisiä saavutuksia**
* 4 maailmancupin voittoa: 1975, 1977, 1978, 1983

## Lähteet

## Aiheesta muualla
* Virallinen sivu
Per Alström

**Per Alström** (s. 1961) on ruotsalainen lintutieteilijä.

Alström työskentelee tutkijana Uppsalan yliopistossa.

Alström on kirjoittanut noin 80 artikkelia linnuista, pääasiassa lintujen määrittämisestä, taksonomiasta ja systematiikasta. Hän on asunut Aasiassa noin kolme vuotta tutkien sikäläistä linnustoa, ja on kuvaillut tieteelle useita uusia lintulajeja, muun muassa sichuaninuunilinnun (*Phylloscopus yunnanensis*).

## Teoksia
* Alström, P., Mild, K. & Zetterström, B. 2003: *Pipits and Wagtails of Europe, Asia and North America*. Lontoo: Christopher Helm/A&C Black.
* Alström, Per & Colston, Peter (teksti), Lewington, I. (kuvitus) 1991: *Field Guide to the Rare Birds of Britain and Europe*. HarperCollins. Lontoo.

## Lähteet
* Upsalan yliopisto 
* Eilat Birds Festival 2008
Poias

**Poias** oli kreikkalaisessa mytologiassa yksi argonauteista ja Herakleen ystävä. Poias oli erityisen hyvä jousiampuja, ja erään version mukaan hän tappoi Taloksen, argonauttien retkellään tapaamaan jättiläismäisen pronssisen miehen, nuolellaan.

Kun Herakles oli tekemässä kuolemaa puettuaan päälleen Nessoksen vereen kastetun viitan, hän tuskissaan vaelsi vuorelle ja rakensi sinne rovion. Noustuaan sen päälle hän antoi käskyn sen sytyttämisestä, mutta kukaan ei halunnut sitä tehdä. Laumaansa etsimässä ollut Poias osui paikalle ja sytytti rovion, ja sai Herakleelta lahjaksi tämän jousen. Yleisemmän version mukaan rovion kuitenkin sytytti Poiaan poika Filoktetes.

## Lähteet
Conradi

**Conradi** voi tarkoittaa seuraavaa:

* *Conradi*, suomalainen aatelissuku numero 144
* August Conradi (1821–1873), saksalainen säveltäjä
* Conradus Conradi (k. 1355 jälkeen), Turun kaniikki, nuntius Avignonin paavillisessa kuuriassa
* Frans Edvard Conradi (1812–1888), suomalainen opettaja
* Gustaf Wilhelm Conradi (1761–1846), Hallandin läänin maaherra, Lohjan Kirkniemen kartanon omistaja vuosina 1812–1845
* Johan Jacob Conradi, suomalainen merikapteeni
* Johann Georg Conradi (1645–1699), saksalainen säveltäjä
* Moritz Conradi (1896—1946), sveitsiläis-venäläinen murhaaja.
Rainer Virtanen

**Kaarlo Rainer Virtanen** (1. toukokuuta 1920 Pyhäjärvi Ul – 27. tammikuuta 1973 Helsinki) oli suomalainen poliitikko ja kaavaaja. Virtanen toimi muun muassa SKDL:n kansanedustajana (1954–1972), Karkkilan kauppalanvaltuuston puheenjohtajana sekä Suomen kommunistisen puolueen monissa eri tehtävissä.

Pyhäjärven Ul. (nyk. Karkkila) Haavistossa syntynyt Virtanen aloitti työnteon Högforsin tehtaalla Karkkilassa vuonna 1936. Sotien jälkeen Virtanen oli aktiivinen paikkakuntansa nuorten kommunistien keskuudessa. 1950-luvun alussa hän jätti tehtaan ja siirtyi puoluetoimitsijaksi. Vaaleissa 1954 Virtanen nousi eduskuntaan SKP:n kehotettua kannattajiaan keskittämään äänensä hänelle. Samoihin aikoihin Virtasesta tehtiin  piirin puheenjohtaja. Vuonna 1960 Virtanen valittiin samaisen piirijärjestön sihteeriksi. Hän jatkoi piirisihteerinä vuoteen 1964, jolloin järjestö jaettiin kahtia Helsingin ja  erillisiin järjestöihin.

Kommunistien sisäisten välien kärjistyttyä Virtanen lukeutui puolueensa oppositioon 1960-luvun jälkipuoliskolla alkaen. Vuonna 1969 hänet valittiin opposition perustaman Kommunistien maatakäsittävän neuvottelukunnan työvaliokuntaan. Virtanen ei kuitenkaan edustanut opposition jyrkintä linjaa. Vaaleissa 1972 Virtanen putosi eduskunnasta ja hän siirtyi SKP:n järjestöosaston työntekijäksi.

Virtanen kuului eduskuntauransa aikana pankki-, kulkulaitos-, alkoholilaki-, puolustusasiain-, talous-, valtiovarain- ja verovaliokuntaan. Hän johti pankkivaliokunta vuosina 1962–1965 ja kulkulaitosvaliokuntaa vuosina 1966–1971. Virtanen valittiin presidentin valitsijamieheksi kolmesti vaaleissa 1956, 1962, 1968.

## Lähteet
Azerbaidžanin Valioliiga

**Azerbaidžanin valioliiga** () on Azerbaidžanin jalkapallon pääsarja.

Azerbaidžanin Valioliiga on keskivahva eurooppalainen jalkapallosarja. Sarja sijoittui UEFA:n maapistevertailussa sijalle 28. ajanjaksolla 2020–2024.

## Joukkueet kaudella 2025–2026
* Araz-Naxçıvan
* FC Imishli
* Kəpəz PFK
* Karvan FK
* Neftçi PFK
* Qəbələ FK
* Qarabağ FK
* Sabah FK
* Şamaxı FK
* Sumqayıt FK
* Turan Tovuz
* Zirə FK

## Pääsarjan mitalistit

## Lähteet
Talvisota: Icy Hell

**Talvisota: Icy Hell** () on Blitzfront Game Studion kehittämä reaaliaikainen strategiapeli. Peli julkaistiin IVY-maissa vuonna 2007 ja Suomessa seuraavana vuonna.

Peli käsittelee vuosina 1939–1940 Suomen ja Neuvostoliiton välillä käydyn talvisodan tapahtumia. Peli sai alkunsa harrastajaryhmän tekemänä ''Blitzkrieg''-pelin modina, jota jaeltiin muun muassa pelilehtien kylkiäisenä, ja josta viimeisteltiin usean vuoden kehitystyön tuloksena kaupallinen versio.

Sotahistorian pääopettaja majuri Janne Mäkitalon mukaan peli ei kuitenkaan sovellu opetustarkoitukseen lukuisten epähistoriallisten seikkojen takia. Muun muassa Molotov–Ribbentrop-sopimuksesta ja Suomen itsenäistymisestä on väärää tietoa. Sen lisäksi pelissä on epärealistisen avoin maasto, vääriä taisteluiden päivämääriä jne.

## Katso myös
* FinnWars
* Talvisota (videopeli)

## Lähteet

## Aiheesta muualla
* Pelin suomenkielinen sivusto
* Pelin venäjänkielinen sivusto  
* Pelin arvostelu  Peliplaneetta.net sivustolla
Biafran punta

**Biafran punta** oli Nigeriasta irrottautuneen Biafran tasavallan rahayksikkö 1967–1970. Punta jakautui 20 šillinkiin, jotka jaettiin vielä 12 pennyyn.

## Painokset ja nimellisarvot
Setelit laski liikkeeseen Biafran keskuspankki (*Bank of Biafra*), ja niissä on pankin pääjohtajan Sylvester Ugon ja toisen henkilön allekirjoitukset. Seteleitä painettiin kahta eri sarjaa (1967 ja 1968/69) nimellisarvoiltaan 5 ja 10 šillinkiä ja 1, 5 ja 10 puntaa.

## Maksuvälineenä

Biafran itsenäisyyden aikana sen oma valuutta oli heikko ja se kärsi loppuaikoinaan usean sadan prosentin inflaatiosta kuukausittain. Yksi savuke saattoi maksaa jopa kymmenen šillinkiä, eikä tiettyjä hyödykkeitä kuten bensiiniä myyty Biafran puntia vastaan lainkaan.

Koska Biafran tasavaltaa ei valtiona kansainvälisesti tunnustettu, ei Biafran puntaakaan virallisesti hyväksytty kansainväliseksi maksuvälineeksi. Joissakin läntisen Afrikan rannikkovaltioiden yhteisöissä, kuten Ghanan, Togon ja Beninin rajakaupungeissa, puntaa käytetään edelleen epävirallisena vaihdannan välineenä, jolla halutaan tuoda julki omaa poliittista kantaa. Biafran punnan arvo saattaa ylittää jopa virallisen maksuvälineen nairan arvon. Vuonna 2011 Biafran uudelleenitsenäistymistä ajava MASSOB-järjestö alkoi laskea kiertoon Biafran punnan seteleitä, joilla on jopa 270 kertaa korkeampi ostovoima kuin nairalla.

Muualla entisen Biafran tasavallan rahoilla on vain numismaattista arvoa. Yhden punnan seteliraha (1968) on hyvin yleinen, kun taas muut harvinaisempia.

## Lähteet
Eumelos (mytologia)

**Eumelos** (, ) oli kreikkalaisessa mytologiassa Ferain kuningas ja Admetoksen ja Alkestiin poika. Hän nai Ikarioksen tyttären Ifthimen. Troijan sodassa hän johti yhtätoista laivaa miehistöineen taisteluun Troijaa vastaan.

Eumelos oli tunnettu nopeista hevosistaan, jotka itse Apollon oli kouluttanut. Hän osallistui niillä valjakkoajoon Patrokloksen muistokisoissa ja olisikin voittanut, ellei hänen vaununsa olisi rikkoutunut kesken kisaa. Hän oli myös yksi Troijan puuhevoseen piiloutuneista sotureista.

## Lähteet
Meges

**Meges** () oli kreikkalaisessa mytologiassa Dulikhionin kuningas ja Fyleuksen ja joko Eustyokhen, Ktimenen tai Timandran poika.

Meges oli yksi Helenan kosioista. Vannomansa valan perusteella hän osallistui Troijan sotaan Pariin siepattua Helenan. Hän johti sotaan 40 alusta miehistöineen ja kunnostatui sodassa alusten puolustamisessa troijalaisia vastaan. Delfoissa oli Polygnotoksen Megeestä tekemä maalaus, jossa tämä esitettiin kädestä haavoittuneena. Hän oli myös yksi Troijan puuhevoseen piiloutuneista sotureista.

Palatessaan Troijasta Meges haaksirikkoutui ja hukkui Kafereuksessa Euboian edustalla.

## Lähteet
BMW 7-sarja (E32)

**BMW E32** on BMW 7-sarjan toisen sukupolven malli, jota valmistettiin vuosina 1986–1994. Se korvasi edeltäneen E23-mallin ja seuraajaksi tuli E38.

## BMW 7-sarja (E32) 1986–1994

BMW E32:n valmistus alkoi kesäkuussa 1986. Se oli ensimmäinen BMW-malli, jossa oli merkille tunnusomaiseksi muodostuneet L-muotoiset takavalot. E32 oli myös valmistajan historiassa ensimmäinen malli, joka oli saatavana pidennettynä L-versiona.

Mallivaihtoehtoina olivat aluksi kuusisylinteriset 730i ja 735i, joista ensimmäisen moottori oli 3,0-litrainen ja jälkimmäisen 3,4-litrainen. Syksyllä 1987 valikoimaa täydensi 750i, jossa oli 5,0-litrainen V12-moottori.

Vuonna 1991 E32:een tuli ensimmäisenä sarjavalmisteisena autona maailmassa xenon-ajovalot (vain lähivaloissa).

Keväällä 1992 malli koki uudistuksia. 735i korvattiin 740i-mallilla, jossa oli 4,0-litrainen V8-moottori. Sen rinnalle tuli myös uusi 730i pienemmällä 3,0-litraisella V8:lla. Vanha 730i kuusisylinterisellä rivimoottorilla säilyi kuitenkin edelleen mallistossa. V8- ja V12-malleissa oli leveämpi etusäleikkö kuin kuusisylinterisissä, mutta halutessaan niihin sai myös valittua normaalin kapeamman säleikön. 

## Lähteet

## Aiheesta muualla
Tekla Sjöblom

**Tekla Sjöblom** (o.s. *Lindmark*, 21. heinäkuuta 1878 Tukholma – 30. toukokuuta 1967 Täby) oli ruotsalainen näyttelijä.

Sjöblom opiskeli Dramatenin oppilaskoulussa 1896–1899. Valmistuttuaan sieltä hän työskenteli useissa eri teattereissa Ruotsissa, kunnes hänet kiinnitettiin Svenska Teaterniin Helsinkiin. Palattuaan Ruotsiin 1915 Sjöblom työskenteli 
vuoteen 1956 asti Göteborgin kaupunginteatterissa, Helsingborgin&nbsp;kaupunginteatterissa ja Dramatenissa. 

Sjöblom näytteli urallaan myös yli 30 elokuvassa vuosina 1916–1961. Hänen ensimmäinen elokuvansa oli *Kärlekens segrar*. Hän oli naimisissa ohjaaja Arthur Sjöblomin kanssa vuodesta 1902 lähtien.

## Lähteet
* 

## Aiheesta muualla
* 
*
Sevastopolin piiritys (1854–1855)

**Sevastopolin piiritys** tapahtui Krimin sodan aikana 1854–1855. Kaupunkia piirittivät Ranskan, Ison-Britannian ja Osmanien valtakunnan joukot ja sitä puolusti Venäjän keisarikunta. Piiritys oli seurausta Alman taistelusta, jonka venäläisten ylipäällikkö Aleksandr Menšikov hävisi 20. syyskuuta 1854 englantilaisille. Sevastopolin linnoitus antautui ranskalaiselle kenraali Patrice de Mac-Mahonille syyskuussa 1855. Taistelussa ranskalaiset menettivät kaatuneina 10&nbsp;204 miestä ja haavoihinsa kuoli 20&nbsp;000 ranskalaista. Lisäksi tauteihin menehtyi ranskalaisia 70&nbsp;000 ja brittejä yli 16&nbsp;000. Brittejä kaatui 2&nbsp;755. Kaikkiaan englantilais-ranskalaiset joukot kärsivät taistelussa yli 128&nbsp;000 miehen tappiot kuolleina. Venäläisiä kuoli 102&nbsp;000.
Meriläinen

**Meriläinen** on suomalainen sukunimi. Se voi viitata muun muassa seuraaviin henkilöihin:

* Aku Meriläinen (s. 1985), mediataiteilija ja videosuunnittelija
* Anneli Ranta-Meriläinen (s. 1955), näyttelijä, laulaja ja vuorovaikutuskouluttaja
* Antti Meriläinen (1887–1942), maanviljelijä ja SDP:n kansanedustaja
* Heikki Meriläinen (1847–1939), kansankirjailija, kansanperinteen kerääjä
* Henna Meriläinen (s. 1975), Miss Suomi 1994
* Iiro Meriläinen (s. 1980), opettaja ja kirjailija
* Jani Meriläinen (s. 1974), jalkapalloilija ja valmentaja
* Janne Meriläinen, pesäpalloilija
* Jarkko Meriläinen (s. 1975), pesäpalloilija
* Jarmo Meriläinen, ympäristötieteilijä ja professori
* Juha Meriläinen (s. 1977), kirkkohistorioitsija ja pappi
* Juhani Meriläinen (s. 1946), kaupunginjohtaja
* Juho Meriläinen (1876–1944), toimittaja ja toimitussihteeri
* Juho Meriläinen (s. 1988), jalkapalloilija
* Kalle Meriläinen (1895–1938), myymälänhoitaja ja STPV:n kansanedustaja
* Kauko Meriläinen (1922–2009), geologi
* Kosti Meriläinen (1886–1938), taidegraafikko, taidemaalari ja pilapiirtäjä
* Leevi Meriläinen (s. 2002), jääkiekkomaalivahti
* Lena Meriläinen (s. 1954), näyttelijä
* Marko Meriläinen (s. 1966), kestävyysjuoksija
* Markus Meriläinen (s. 1975), pesäpalloilija ja pelinjohtaja
* Matti Meriläinen (1889–1963), maanviljelijä ja SKDL:n kansanedustaja
* Matti Meriläinen, pesäpalloilija
* Mikko Meriläinen (1927–2015), hiihtäjä
* Ossi Meriläinen (s. 1992), pesäpalloilija
* Pekka Meriläinen (1886–1926), kivityömies, piirisihteeri ja SDP:n kansanedustaja
* Reetta Meriläinen (s. 1950), Helsingin Sanomien päätoimittaja
* Reija Meriläinen (s. 1987), kuvataiteilija
* Rosa Meriläinen (s. 1975), poliitikko, kirjailija
* Turo Meriläinen (1968–2015), pikajuoksija
* Usko Meriläinen (1930–2004), säveltäjä
* Ruth Matso (oik. *Meriläinen*, 1931–2020), tanssija ja koreografi
* Viljo Meriläinen (1916–1995), kauppias, yritysjohtaja, kauppaneuvos.

## Muita merkityksiä

* meriläinen, suippoperäisen merikalastajaveneen yleisnimitys
* Meriläinen, kylä Halsualla.

## Katso myös

*Merilä
Attasea

**Attasea** (aiemmin attašea, , kiinnitetty) eli lähetystöavustaja on lähetystössä työskentelevä virkamies, joka tavallisesti keskittyy johonkin erikoisalaan.

Lähetystössä voi palvella ilmailu-, kauppa-, kulttuuri-, laivasto-, lehdistö-, meri- tai sotilasattasea. Sotilasattasea on tavallisesti puolustusvoimien vakinainen upseeri, joka seuraa asemamaan puolustusvoimien toimintaa. Hän ei ole ulkoministeriön käskynalainen. 

## Attasea urheilussa
Attaseaksi eli joukkueavustajaksi nimitetään urheilukilpailussa mukana olevaa henkilöä, joka avustaa urheilijaa tai joukkuetta näille vieraassa kisakaupungissa. Attasea on urheilijaa tai joukkuetta vastassa lentoasemalla, tulkkaa kokouksissa ja lehdistötilaisuuksissa, auttaa akkreditoinnissa ja yhteydenpidossa järjestäjien kanssa sekä toimii muutenkin tarvittavana apuna. Attaseat ovat yleensä vapaaehtoisia ja kielitaitoisia henkilöitä, joita kilpailun järjestäjät osoittavat joukkueiden avuksi.

## Lähteet

## Aiheesta muualla
Totma

**Totma** () on kaupunki Vologdan alueella Venäjällä. Se sijaitsee Suhonajoen rannalla 217 kilometriä Vologdasta koilliseen. Asukkaita on 8&nbsp;647 henkeä (vuonna 2023).

Vuonna 1137 mainitaan ensimmäisen kerran *Todman* pogosta, joka sijaitsi Suhonajoella lähellä Totmajoen suuta 16 kilometrin päässä nykyisestä kaupungista. Vuonna 1539 sen hävittivät Kazanin tataarit, minkä jälkeen asukkaat siirtyivät suolalähteiden ja suolankeittämöjen ympärille syntyneeseen esikaupunkiin. Vuonna 1554 perustettiin Vapahtajan (Spaso-Sumorinin) luostari, joka sai oikeuden käydä verotonta suolakauppaa. Suolankeittämöjen ympärille kehittyi alueen taloudellinen ja hallinnollinen keskus *Usolje* eli *Sol-Totemskaja*. 1500–1600-luvulla paikkakunta oli huomattava suolan tuotannon ja Vienanmeren kaupan keskus. 1600–1700-luvulla paikalliset kauppiaat kävivät laajaa kauppaa Siperian kanssa. 1700-luvun loppupuolella he varustivat 20 retkikuntaa Alaskaan. Totmassa syntynyt I.A. Kuskov perusti vuonna 1812 venäläisen Fort Rossin siirtokunnan nykyisen San Franciscon lähelle.

Vuonna 1780 Totmasta tuli samannimisen Vologdan läänin kihlakunnan keskus. Uusien kauppareittien takia sen talouselämä kuihtui. 1800-luvulla kaupungista tuli poliittisesti epäluotettavien henkilöjen karkotuspaikka. Totmassa olivat karkotettuina mm. narodnikki Pjotr Lavrov, kirjailija Vladimir Korolenko ja Anatoli Lunatšarski.

Nykyään Totmassa on puunjalostus- ja elintarviketeollisuutta sekä pellavanjalostuslaitos. Nähtävyyksiä ovat vuonna 1793 rakennettu Kristuksen syntymän kirkko, *Rybatšja slobodan* Kolminaisuuden kirkko (1772), Ylösnousemuksen kirkko (1743) *Varnitsyn* esikaupungissa sekä koristeelliset puiset asuintalot. Vuonna 1915 perustettu kotiseutumuseo esittelee seudun rikasta käsityöperinnettä.

## Maantiede
### Ilmasto

## Lähteet
* 
### Viitteet

## Aiheesta muualla

* Totman piirin sivusto 
* Totman nähtävyyksistä kertova sivu
Salinas

**Salinas** on kaupunki Montereyn piirikunnassa Kaliforniassa, Yhdysvalloissa. Kaupungin asukasluku on 154&nbsp;835 (2010). Seudun pääelinkeino on maatalous, ja sitä kutsutaan Yhdysvaltain *salaattikulhoksi*. Salinasin kuuluisimpia asukkaita oli Nobel-palkittu kirjailija John Steinbeck. Alueen ilmasto on leuto. Kaupunki sijaitsee Salinasin laaksossa, josta on matkaa Tyynellemerelle viitisentoista kilometriä. Salinasia ovat pitkään vaivanneet keskivertoa korkeammat elinkustannukset, erityisesti asuntojen hinnat ovat maan korkeimmat.

## Lähteet

## Aiheesta muualla
Säilymislaki

**Säilymislait** ovat fysikaalisia luonnonlakeja, joiden mukaan kaikkinaisissa vuorovaikutustapahtumissa tiettyjen suureiden kokonaismäärät pysyvät muuttumattomina.

Klassinen fysiikka tunsi viisi säilymislakia:

* Massan säilymislaki
* Liikemäärän säilymislaki
* Pyörimismäärän säilymislaki
* Energian säilymislaki
* Sähkövarauksen säilymislaki.

Massan säilymislaki tunnetaan varsinkin kemiassa myös aineen häviämättömyyden lakina. Lavoisier'n ajoista radioaktiivisuuden keksimiseen saakka (noin 1780–1900) tämän oletettiin lisäksi pätevän jokaiselle alkuaineelle erikseen, koska ei tunnettu ilmiöitä, joissa alkuaine muuttui toiseksi alkuaineeksi. Myöhemmin suhteellisuusteoria osoitti massan ja energian välillä vallitsevan yhteyden E=mc², minkä vuoksi massan ja energian säilymisestä ei voi enää puhua kahtena erillisenä luonnonlakina, vaan ne ovat saman *massa-energian säilymislain* aikariippuvaisia erikoistapauksia.

Huomattakoon, että em. säilymislaeista vain sähkövaraus on aika- ja avaruusriippumaton.

Nykyinen hiukkasfysiikka tuntee edellisten lisäksi seuraavat säilymislait:

* baryoniluvun säilymislaki
* leptoniluvun säilymislaki, erikseen toisaalta elektronille ja elektronin neutriinolle, toisaalta myonille ja myonin neutriinolle
* kvarkkien värivarauksen säilymislaki.

On myös muutamia säilymislakeja, jotka pätevät kaikissa muissa paitsi heikon vuorovaikutuksen aiheuttamissa ilmiöissä. Sellaisia ovat:

* Pariteetin säilymislaki
* Outouden säilymislaki.

Noetherin teoreeman mukaan säilymislait seuraavat fysiikan lakien yleisistä symmetrioista.
Karl Weierstrass

**Karl Theodor Wilhelm Weierstrass** (**Weierstraß**) () oli saksalainen matemaatikko, joka vaikutti merkittävästi modernin analyysin syntyyn. Hänen opettajansa oli saksalainen matemaatikko Christof Gudermann (1798–1852).

## Matemaattiset ansiot
### Jatkuvuuden määritelmä
Weierstrass määritteli jatkuvuuden seuraavasti:

Funktio \displaystyle f(x) on jatkuva kohdassa \displaystyle x = x_0, jos jokaiselle \displaystyle \epsilon > 0\, \exists\,\delta > 0 siten, että
:\displaystyle |x-x_0| .

Weierstrass määritteli myös raja-arvon käsitteen ja derivaatan vastaavalla tavalla.  Aikaisemmin analyysin peruskäsitteet oli epätäsmällisesti määritelty ”äärettömän pienten” eli infinitesimaalisten lukujen avulla, mikä oli ollut alttiina loogisille vastahuomautuksille, mutta näiden määritelmien tultua käyttöön sellaisia ei enää tarvittu. 

Uusien määritelmiensä ja niihin perustuvien menetelmiensä avulla hän todisti muun muassa aiemmin todistamattomat jatkuvien funktioiden väliarvolauseen ja Bolzanon–Weierstrassin lauseen.

### Muita saavutuksia
Weierstrass keksi M-testin sen selvittämiseksi, suppeneeko jokin funktiojono tasaisesti.

Weierstrassin lauseen mukaan suljetulla välillä jatkuva funktio saa suurimman ja pienimmän arvon.

Weierstrass edisti myös variaatiolaskennan kehitystä.

## Weierstrassin oppilaita
* Edmund Husserl
* Sofja Kovalevskaja
* Gösta Mittag-Leffler
* Hermann Schwarz

## Katso myös
* Weierstrassin elliptinen funktio
* Weierstrassin rengas

## Lähteet

## Kirjallisuutta
* 

## Aiheesta muualla
Teodebald

**Teodebald** tai **Theodebald**  (n. 535–555) oli Austrasian, Metzin ja Reimsin kuningas vuosina 548–555. Hän oli Teodebert I:n ja Deuterian poika.

Teodebald oli vain kolmentoista vuoden ikäinen, kun hän seurasi isäänsä valtaistuimella. Lisäksi hänellä oli heikko terveys. Austrasian ylimystö oli kuitenkin uskollinen hänen isänsä muistolle, ja rauha säilyi kuningaskunnassa Teodebaldin hallintokaudella. Hän meni naimisiin langobardien kuninkaan Wachon tyttären Waltraden kanssa ja lujitti näin Austrasian ja langobardien kuningaskunnan liittoa.

Teodebald ei kuitenkaan kyennyt säilyttämään isänsä Pohjois-Italiasta valloittamia alueita. Bysantin keisari Justinianus I lähetti Narseksen komentaman armeijan Italiaan vuonna 552, ja Teodebald pyrki välttämään yhteenottoa Bysantin kanssa.

Teodebaldin kuoltua Austrasia joutui hänen isosetänsä Klotar I:n käsiin, josta tuli pian kaikkien frankkien kuningas.

## Katso myös
*Luettelo frankkien kuninkaista

## Lähteet
Senecan piirikunta (Ohio)

**Senecan piirikunta** () on piirikunta Ohiossa, Yhdysvalloissa. Se on nimetty seneca-intiaaniheimon mukaan. Piirikunnan suurin kaupunki on Tiffin.

## Maantiede
Senecan naapuripiirikuntia ovat Sandusky pohjoisessa, Huron idässä, Crawford kaakossa, Wyandot lounaassa, Hancock lännessä ja Wood luoteessa.

## Väestö
Piirikunnassa oli vuoden 2010 väestönlaskennassa 56&nbsp;745 asukasta. Etniset ryhmät jakautuivat valkoisiin (93,7&nbsp;%), mustiin (2,3&nbsp;%), alkuperäisamerikkalaisiin (0,2&nbsp;%) ja aasialaisiin (0,6&nbsp;%). Piirikunnan asukkaiden ikäjakauma oli vuonna 2000 seuraava: Alle 5-vuotiaita oli 6,4&nbsp;%, 5–17-vuotiaita 17,4&nbsp;%, 18–24-vuotiaita 10,4&nbsp;%, 25–44-vuotiaita 24,4&nbsp;%, 45–64-vuotiaita 27,2&nbsp;% ja yli 65-vuotiaita 14,1&nbsp;%. Köyhyysrajan alapuolella eli 12,5&nbsp;% asukkaista.

## Lähteet
Carolinanaratti

**Carolinanaratti** eli vanhalta nimeltään **carolinanpapukaija** (*Conuropsis carolinensis*) oli pohjoisamerikkalainen papukaijalaji, joka on kuollut sukupuuttoon. Se oli ***Conuropsis***-suvun ainoa edustaja. Laji oli Yhdysvalloissa ainoa alkuperäinen papukaijalaji. Se esiintyi siellä erittäin runsaina parvina ja saattoi tuhota satoa maanviljelyksillä. Muuttokyyhkyn tapaan carolinanaratti kuoli sukupuuttoon 1900-luvun alussa.

## Levinneisyys

Lajia tavattiin alun perin Itä-Yhdysvalloissa etelästä pohjoiseen Floridasta Virginiaan ulottuvalla alueella. Mississipin ja Missourijokien valuma-alueen populaatio muodosti oman alalajinsa *C. c. ludovicianus*. 

## Piirteet
Carolinanaratti oli kooltaan noin 30 senttiä pitkä ja se painoi noin 250 grammaa. Sen värikkäässä höyhenpuvussa oli vihreää, keltaista ja oranssia. Laji muodosti tavallisesti pieniä parvia, mutta kun ruokaa oli saatavilla runsaasti se saattoi muodostaa myös suurempiakin parvia, joihin saattoi kuulua 200–300 yksilöä. Se oli yksiavioinen monien muiden papukaijojen tapaan ja se muni tavallisesti kaksi munaa. Parvet liikkuivat aamuisin ja iltaisin ruokaa ja vettä etsien, kun taas päivisin ne pysyttelivät yleensä puissa. Se käytti nokkaansa pähkinöiden ja muiden siemenien avaamiseksi. Monia lajin biologisista piirteistä ei tunneta, kuten esimerkiksi sen parittelukäyttäytymistä, pesintöjen aikatiheyttä tai sukukypsyyden saavuttamisajankohtaa. Lemmikeiksi kerätyt yksilöt eivät olleet hyviä puhumaan oppijoita joistakin muista papukaijoista poiketen.

## Häviäminen

Viimeinen yksilö kuoli 21. helmikuuta 1918 Cincinnatin eläintarhassa. Luonnossa viimeinen varma havainto on vuodelta 1904, jolloin Frank Chapman havaitsi yhteensä 13 yksilöä Floridassa. Lajin häviämisen syistä ei ole täyttä varmuutta, sillä ihmisen toimien ohella luonnollisilla syillä on saattanut olla tekemistä sukupuuton kanssa. Syyksi häviämiselle on ehdotettu muun muassa kilpailua vieraslajien kanssa, sekä uusia tauteja. Kuitenkin, kun lajin kanta jo oli hyvin pieni ja keskittynyt Floridaan, sinne saapui suurin joukoin munien ja lintujen keräilijöitä, jotka nopeasti hävittivät jäljellä olevat yhteisöt. Sama tapahtumasarja on esitetty myös muun muassa Havaijilla: kun laji käy harvinaiseksi, tulevat keräilijät, bongarit ja muuten vain uteliaat häiritsemään sen elämää. Lajista tehtiin havaintoja Floridassa vielä 1920- ja 1930-lukujen aikana, mutta on todennäköistä että nämä havainnot tehtiin itse asiassa muista papukaijalajeista, joita oltiin päästetty vapauteen.

## Lähteet

## Aiheesta muualla
*Naturalis – kolmiulotteisia valokuvia täytetyistä yksilöistä: http://nlbif.eti.uva.nl/naturalis/detail.php?lang=uk&id=37 , http://nlbif.eti.uva.nl/naturalis/detail.php?lang=uk&id=36  ja http://nlbif.eti.uva.nl/naturalis/detail.php?lang=uk&id=38 .